GameFan

"''GameFan''" (əvvəllər "Diehard GameFan") — ABŞ videooyun jurnalı.

 Tarixi 
"GameFan" 1992-ci ilin sentyabrında Tim Lindkvist, Qreq Off, Corc Vayzinq və Deyv Halderson tərəfindən yaradılmışdır. O dövrdə ABŞ-nin digər nəşrlərində yaxşı ekran görüntülərinin olmaması səbəbindən səhifə dizaynında oyun skrinşotlarından geniş istifadə edilməsi ilə diqqəti cəlb edirdi. Orijinal jurnal 2000-ci ilin dekabrında fəaliyyətini dayandırmışdır. 2010-cu ilin aprelində Halverson "GameFan"i hibrid videooyun və film jurnalı kimi yenidən işə salmışdır. Buna baxmayaraq, jurnalın fəaliyyəti qısamüddətli olmuş və bir çox daxili münaqişələrdən əziyyət çəkmişdir.

 Qalmaqal 
"GameFan" jurnalının 1995-ci ilin sentyabr nömrəsində yaponlar haqqında bir neçə alçaldıcı şərhdən ibarət məqalə çap olunmuşdur. Burada yaponlar üçün "kiçik cep bicləri" ifadəsindən istifadə edilmişdir. Bu, İkinci Dünya müharibəsi illərində ABŞ yaponlarını təhqir etmək üçün istifadə edilən irqi alçaldıcı ifadədir. Mətn idman mövzusundakı "College Football '96" videooyunu üçün hazırlanan resenziyalardan birinin bəndlərində yer almışdır.Cavalier, Cal. College Football USA '96. DieHard GameFan. Volume 3. Issue 9. No.33. Pg.115. September 1995.

"GameFan" rəhbərliyinin rəsmi izahatında baş verən hadisə yaramaz bir işçinin jurnalın Yaponiyadan olan auditoriyanı və azarkeş bazasını özündən uzaqlaşdırmaq üçün jurnalı sabotaj etməsi ilə əlaqələndirilmişdir. Bununla belə, sonradan işıq üzünə çıxmış hesabatlar göstərmişdir ki, bu, əslində işçilərin arasında olan, redaktorların silməyi unutduğu və təsadüfən çap edilmiş zarafatdır. Jurnalın oktyabr 1995-ci il sayında 24 avqust 1995-ci il tarixli bir üzrxahlıq mesajı həm ingilis, həm də yapon dillərində dərc olunmuşdur.Halverson, Dave. Editorial Zone. DieHard GameFan. Volume 3. Issue 10. No.34. Pg.4. October 1995. 1995-ci ilin noyabr nömrəsində əlavə bir üzrxahlıq mesajı dərc edilmişdir.Halverson, Dave. Editorial Zone. DieHard GameFan. Volume 3. Issue 11. No.35. Pg.4. November 1995.

 İstinadlar 

 Xarici keçidlər 
 GameFan's Official Site (In Archived Format)
 GameFan 2010's Website, before the redesign (In Archived Format)
 Hardcore Gaming 101's Archived GameFan History Thread
 VideoGameObsession's 100% Complete GameFan Issue Index
 The Original GameFan Website (In Archived Format)
 Archived GameFan Magazines on the Wayback Machine
 Digitized GameFan magazine on Retro CDN

Kateqoriya:ABŞ videooyun jurnalları
Kateqoriya:ABŞ aylıq jurnalları
Kateqoriya:1992-ci ildə yarananlar
Kateqoriya:2000-ci ildə ləğv olunanlar
Kateqoriya:2010-cu ildə ABŞ-də yarananlar
Kateqoriya:2015-ci ildə ləğv olunanlar